**Γιώργος Μενδρινός**

**Τίτλος παρουσίασης:**

«Druiter - το ΑΙ app προβολής και διαχείρισης πεζοπορικών προορισμών»

**Περιγραφή παρουσίασης:** Το Druiter είναι μια εφαρμογή πανελλαδικής εμβέλειας που δίνει τη δυνατότητα σε τοπικούς οργανισμούς, Δήμους, Περιφέρειες και τουριστικούς φορείς να ψηφιοποιούν μονοπάτια, σημεία ενδιαφέροντος και εκδηλώσεις, προβάλλοντας αποτελεσματικά την περιοχή δράσης τους. Μέσα από την εφαρμογή οι ταξιδιώτες επιλέγουν τα σημεία που θέλουν να επισκεφθούν και λαμβάνουν προσωποποιημένες AI προτάσεις διαδρομών που τα συνδυάζουν. Έτσι, πλοηγούνται δυναμικά κατά την επίσκεψή τους και δημιουργούν ένα μοναδικό ψηφιακό αναμνηστικό της εμπειρίας τους, το οποίο μπορούν στη συνέχεια να μοιραστούν!

**Βιογραφικό:** Ο Γιώργος Μενδρινός είναι Διευθύνων Σύμβουλος της startup Caius με ακαδημαϊκό υπόβαθρο στην Υπολογιστική Φυσική και ερευνητική εμπειρία στο ΕΚΕΦΕ «Δημόκριτος». Η επαγγελματική του πορεία περιλαμβάνει τον χώρο της δορυφορικής τεχνολογίας και τη δημιουργία καινοτόμων B2B/B2G προϊόντων τεχνητής νοημοσύνης. Ως κάτοικος Μετσόβου αντλεί έμπνευση από την τοπική κοινότητα και δρα ως μέντορας στον τομέα της ψηφιακής καινοτομίας σε μη αστικές περιοχές. Για τα προϊόντα της Caius που σχεδιάζει έχει βραβευθεί διεθνώς (Global Startup Awards, NBG Awards, Smart Forest Innovation Challenge, Forbes 30 Under 30 κ.ά.), καθώς εστιάζει στην ανάδειξη απομακρυσμένων περιοχών, την ενίσχυση του οικοτουρισμού, της απασχόλησης και της τεχνολογικής εκπαίδευσης, με στόχο τον εκσυγχρονισμό τους και την επιστροφή νέων ανθρώπων για την ταχύτερη ανάπτυξή τους.